Mliečnik chvojkový

Mliečnik chvojkový (Euphorbia cyparissias) je dvojklíčnolistová rastlina z čeľade mliečnikovité, bežná v strednej Európe aj na Slovensku.

 Opis 
Menšia, trváca bylina s drevnatým podzemkom a byľou husto porastenou úzkymi čiarkovitými listami. Vysoká 10. Kvetné žľazy sú voskovožlté, listenec v súkvetí je často sfarbený do červena. Rastliny napadnuté hrdzou hrachovou (Uromyces pisi) sú často mylne považované za iný druh. Celá rastlina obsahuje biele jedovaté mlieko.

 Rozšírenie 
Druh je rozšírený v nížinách až alpínskych polohách, na lúkach, medziach a svetlých lesných porastoch. Vo vyšších polohách indikuje vápenaté pôdy (vápno nahrádza nedostatok svetla). Kvitne v júni a júli.

 Zdroj 
 Kyzlík, Michálek. Lesnícka botanika, Slovenské vydavateľstvo pôdohospodárskej literatúry 1966
 Jindřich Krejča a kol. Z našej prírody, Príroda Bratislava 1986

 Iné projekty 

Kategória:Mliečnikovité
Kategória:Jedovaté rastliny